/* COM/2010/0633 galīgā redakcija */ KOMISIJAS ZIŅOJUMS EIROPAS PARLAMENTAM UN PADOMEI PROGRESA ZIŅOJUMS PAR OTRĀS PAAUDZES ŠENGENAS INFORMĀCIJAS SISTĒMAS (SIS II) IZSTRĀDI





[pic] | EIROPAS KOMISIJA | Briselē, 5.11.2010 COM(2010) 633 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI PROGRESA ZIŅOJUMS PAR OTRĀS PAAUDZES ŠENGENAS INFORMĀCIJAS SISTĒMAS (SIS II) IZSTRĀDI 2010. gada janvāris – 2010. gada jūnijs SATURS 1. Ievads 3 2. Projekta statuss 3 2.1. Projekta attīstība pārskata periodā 3 2.1.1. Pārskats 3 2.2. Pirmais stūrakmens tests 3 2.3. Sagatavošanās alternatīvam tehniskajam risinājumam 4 2.4. Sagatavošanās darbības sākšanai 5 2.5. Sagatavošanās migrēšanai 6 2.6. SIS II tīkls 6 2.7. Darbības pārvaldība 7 2.8. Drošība un datu aizsardzība 7 3. Pārvaldība 8 3.1. Finansiālas sekas 8 3.2. Projekta vadība 9 3.2.1. Vispārējā programmu vadības valde (VPVV) 9 3.2.2. SISVIS komiteja (SIS II) 9 3.2.3. Plānošana un koordinācija valsts līmenī 9 3.2.4. Padome 10 3.2.5. Eiropas Parlaments 10 4. Prioritātes nākamajā pārskata periodā 10 5. Secinājumi. 11 1. IEVADS Šajā progresa ziņojumā aprakstīts darbs, ko Komisija 2010. gada pirmajā pusgadā paveikusi attiecībā uz otrās paaudzes Šengenas informācijas sistēmas ( SIS II ) izstrādi un migrēšanu no SIS 1+ uz SIS II . To iesniedz Padomei un Eiropas Parlamentam saskaņā ar 18. pantu Padomes Regulā (EK) Nr. 1104/2008 un Padomes Lēmumā 2008/839/TI par migrēšanu no Šengenas Informācijas sistēmas ( SIS 1+) uz SIS II . Šis ziņojums ir arī ziņojums par testu statusu. 2. Projekta statuss 2.1. Projekta attīstība pārskata periodā 2.1.1. Pārskats Būtisks elements šajā laikposmā bija pirmā projekta stūrakmens testa veikšana, kā paredzēts Tieslietu un iekšlietu padomes (TI) secinājumos 2009. gada 4.-5. jūnijā. Pēc tam TI Padomes sanāksmē 30. novembrī tika nolemts, ka pēdējais termiņš pirmā stūrakmens testa veikšanai būs ne vēlāk kā 2010. gada 29. janvārī. Komisija ciešā sadarbībā ar dalībvalstīm ieviesa nepieciešamos elementus, lai īstenotu šos Padomes secinājumus. Tādējādi šajā periodā notika darbs trīs galvenajās jomās: - pirmā stūrakmens testa veikšana, - sagatavošanās iespējamam alternatīvam tehniskajam risinājumam, - sistēmas prasību precizēšana, lai panāktu sistēmas darbības uzsākšanu. 2.2. Pirmais stūrakmens tests Stūrakmens testa pirmā kārta notika 2010. gada 21.-24. janvārī saskaņā ar testēšanas nosacījumiem un tehniskajiem parametriem, kurus apsprieda un par kuriem vienojās ar dalībvalstīm pirms testiem. Pirmo 25 stundu laikā centrālā sistēma demonstrēja samērā stabilu darbību, taču atlikušajās 47 stundās tika konstatētas būtiskas problēmas. Komisijas kvalitātes nodrošināšanas līgumdarba veicējs, kā arī dalībvalstu pilnvarots ārējais līgumdarba veicējs veica testa rezultātu visaptverošu tehnisku analīzi. Kā noteikts Padomes 2009. gada jūnija secinājumos, stūrakmens testu rezultātus jāizvērtē un jāapstiprina Komisijai kopā ar Vispārējo programmu vadības valdi (VPVV) un SIS II darba grupu. Pēc padziļinātas tehniskās analīzes, rezultātu novērtēšanas un apstiprināšanas liels vairākums dalībvalstu tehnisko ekspertu VPVV un SIS II darba grupā atzina, ka tests nav pārliecinošs. Komisija rīkojās atbilstīgi šim atzinumam, un saskaņā ar 2009. gada Padomes secinājumiem, kuros teikts, ka "visas pārbaudes, kas būs pasludinātas par tādām, kā rezultāti nav skaidri, atkārtos tikmēr, kamēr pārbaude skaidri nebūs vai būs izturēta" , tika sākts atkārtots tests. Atkārtots stūrakmens tests tika veikts 2010. gada 2.-5. martā. Dalībvalstu vairākums (13 no 16 attiecīgajās ekspertu struktūrās) secināja, ka atkārtotais tests ir "izturēts". Kontekstualizējot šo būtisko testu, 72 stundu laikā, kamēr tika veikts tests, tika apstrādātas 860 180 transakcijas, ietverot ziņojuma [brīdinājuma] izveidi, atjaunināšanu vai dzēšanu (C.U.D.) , un katra no tām saskaņā ar līgumu par pakalpojumu līmeni tika apstrādāta trīs minūtes. No 26 844 897 vaicājumiem 72 stundu slodzes testa laikā uz 26 834 528 (99,96 %) centrālā sistēma atbildēja vienā sekundē, kā paredzēts līgumā par pakalpojumu līmeni (uz vairumu atlikušo vaicājumu atbilde tika sniegta mazāk nekā trīs sekunžu laikā). Visus saņemtos ziņojumus ( C.U.D. un vaicājumus) centrālā sistēma apstiprināja pareizi. Testa periodā centrālā sistēma nodemonstrēja, ka tā vidēji apstrādā 100 standartvaicājumus sekundē un 3,3 C.U.D. transakcijas sekundē. Visā pirmā stūrakmens periodā Komisija norādīja, ka vispārējā sadarbības gaisotne ar dalībvalstu ekspertiem VPVV ietvaros stūrakmens testa laikā bija ļoti produktīva. Papildus tam, ka pirmā stūrakmens testa rezultāti tika atzīti par sekmīgiem, Komisija izvērsa tālāk Padomes nodomus, 2010. gada 12. aprīlī pieņemot ziņojumu par otrās paaudzes Šengenas informācijas sistēmas (SIS II) izstrādes finanšu un līgumiskajiem aspektiem[1]. Attiecīgi TI Padome 2010. gada 23. aprīlī nolēma, ka SIS II izstrāde tiks turpināta, pamatojoties uz pašreizējo SIS II projektu, un aicināja Komisiju sanāksmē 2010. gada 3.-4. jūnijā iesniegt Padomei visaptverošu globālu laika grafiku SIS II darbības sākšanai. Tas būs jāapstiprina kā saistošs globāls laika grafiks, vēlams, līdz 2010. gada jūlija beigām vai vēlākais Padomes sanāksmē 2010. gada 7.-8. oktobrī. Komisija 2010. gada 3.-4. jūnijā iesniedza TI Padomei augsta līmeņa laika grafiku SIS II darbības uzsākšanai, kuru paredzēts apstiprināt TI Padomes sanāksmē oktobrī. Šajā grafikā noteikts mērķis darbību sākt 2013. gada pirmajā ceturksnī. Arī Eiropas Parlaments tika regulāri un pārskatāmā veidā informēts par panākto progresu un pirmā stūrakmens testa rezultātiem. 2.3. Sagatavošanās alternatīvam tehniskajam risinājumam Lai sagatavotu pamatu iespējamai pārejai uz alternatīvu tehnisko scenāriju SIS II funkciju ieviešanai, ja tiks atzīts, ka viens no stūrakmens testiem nav izturēts, notika divpusējas apspriedes starp Komisiju un Franciju par iespējamu deleģēšanas līgumu SIS II izstrādes alternatīvā varianta ( SIS 1+RE ) īstenošanai. Padomes secinājumos 2009. gada jūnijā un 2009. gada novembrī tika noteikts, ka tad, ja stūrakmens testos atklāsies neatbilstība prasībām, Padomei divu mēnešu laikā, pamatojoties uz visaptverošu finanšu un līgumu informāciju, būs jāizlemj, vai aicināt Komisiju izbeigt pašreizējo SIS II projektu un turpināt SIS II izstrādi, pamatojoties uz alternatīvo tehnisko risinājumu. Francijas valdība vērsa uzmanību uz to, ka līgumu par pašreizējās SIS 1+ novecojušo komponentu aizstāšanu, par kādu bija panākta vienošanās (un kuru varētu attiecināt arī uz SIS 1+RE ), nevar piemērot ilgāk par 2010. gada septembri. Tādējādi, ja darbnepārtrauces plāns netiks aktivizēts pirmā stūrakmens testa rezultātā, tas nebūs pieejams otrā stūrakmens testa atbalstam. Šis aspekts tika ietverts TI Padomes secinājumos 2010. gada aprīlī. Būtisks elements saistībā ar jebkura veida deleģēšanu Francijai attiecās uz tiesību aktu pieņemšanu, lai grozītu migrēšanas tiesību aktus, paredzot nepieciešamo juridisko elastīgumu SIS II izstrādei, izmantojot alternatīvu tehnisko scenāriju. Tas tika panākts, 2010. gada 3. jūnijā pieņemot divas Padomes regulas, kuras stājās spēkā 2010. gada 25. jūnijā[2]. Pamatojoties uz iepriekš minēto, gan Komisijai, gan Francijai ir griba un apņemšanās noteikt nepieciešamo līgumisko kārtību, lai nodrošinātu darbnepārtrauces scenāriju otrā stūrakmens testam. 2.4. Sagatavošanās darbības sākšanai Prasību precizēšanā galvenā uzmanība tika veltīta prasību konkrētai noteikšanai, lai novērstu situāciju, kad projekta prasības nepārtraukti vēršas plašumā. Galvenais jautājums ir sistēmas kapacitāte. Sākotnējās specifikācijās tika paredzēts, ka tiks pārvaldīti 15 miljoni ierakstu, taču laika gaitā šis skaitlis pieauga līdz 22 miljoniem. Palielinoties to dalībvalstu skaitam, kuras izmanto SIS , un kompetentajām iestādēm valstu līmenī intensīvi izmantojot sistēmu, līdz 2010. gada janvārim pašreizējā sistēmā bija vairāk nekā 31 miljons ziņojumu. Vairāku darbsemināru dalībnieki vienojās, ka SIS II apjoms, sākot darbību, varētu būt 52 miljoni ziņojumu. Attiecīgi tika panākta vienošanās, ka sistēmas kapacitātei, sākot darbību, vajadzētu būt 70 miljoniem ziņojumu un ka SIS II būtu jātestē, par pamatu ņemot kapacitāti 100 miljonu ziņojumu apmērā bez nepieciešamības veikt tehniskas izmaiņas. Šādas būtiskas novirzes no sākotnējām specifikācijām sekas tika apspriestas attiecībā uz pieņemamiem, uz darbību vērstiem veiktspējas līmeņiem saistībā ar sistēmā veiktiem vaicājumiem un transakcijām, kas ietver ziņojumu izveidi, atjaunināšanu vai dzēšanu. Turklāt tika izpētīta centrālās SIS II spēja darboties ar šādu lielāku caurlaidspēju, un tika iesniegti priekšlikumi. Turpmākās diskusijas bija par gala lietotāju prioritātēm, pārslēdzoties no centrālās vienības uz rezerves centrālo vienību, ja rastos būtiska problēma galvenajā centrālās SIS II atrašanās vietā. Arī šajā jautājumā dalībnieki noteica risinājumus, kas ir izklāstīti līgumos par pakalpojumu līmeni. Pateicoties intensīvajam darbam pie prasībām, SISVIS komiteja 26. maijā varēja izskatīt atjauninātās sistēmas prasības un globālā laika grafika izklāstu SIS II . Jaunais ierosinātais SIS II darbības sākšanas termiņš ir 2013. gada pirmais ceturksnis. Par jauno grafiku Komisija Padomi informēja TI Padomes sanāksmē 2010. gada 3.-4. jūnijā. Globālais laika grafiks bija pamatā jaunā termiņa noteikšanai (2013. gada 31. marts), kādā spēku zaudē priekšlikums to tiesību aktu grozīšanai, ar kuriem regulē pāreju no SIS 1 + uz SIS II ("migrēšanas tiesību akti"). Ņemot vērā budžeta tāmi, Komisija Padomes sanāksmē paziņoja, ka plāno izmaksas saglabāt atbilstošas SIS II kopējam budžeta apjomam, kāds apstiprināts pašreizējā finanšu shēmā (2007.-2013. gadam). Komisija ir paredzējusi vienoties par galīgajiem līgumiem, kas vēl ir nepieciešami, lai sistēma varētu sākt darboties. Svarīgi atzīmēt, ka šis prasību precizēšanas process nemainīja pamatsaistības, kas izriet tieši no SIS II tiesību aktiem. 2.5. Sagatavošanās migrēšanai Padomes regulā[3] un Padomes lēmumā[4] par migrēšanu no SIS 1+ uz SIS II (migrēšanas tiesību aktos) ir noteikti Komisijas un dalībvalstu uzdevumi un pienākumi šīs migrēšanas sagatavošanā, tostarp SIS II turpmāka izstrāde un testēšana. Tā kā minētajos tiesību aktos bija noteikts, ka 2010. gada 30. jūnijā tie zaudē spēku, Komisija iesniedza priekšlikumus to grozījumiem, galvenokārt nolūkā pagarināt termiņu, kādā dati jāpārsūta no SIS 1+ uz SIS II . Tā rezultātā 2010. gada 3. jūnijā tika pieņemta Padomes Regula (ES) Nr. 541/2010[5], ar kuru groza Regulu (EK) Nr. 1104/2008 par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu ( SIS II ), un Padomes Regula (ES) Nr. 542/2010[6], ar kuru groza Lēmumu 2008/839/TI par šo pašu jautājumu. Kopā šīs regulas saskaņā ar TI Padomes 2009. gada 4.-5. jūnija secinājumiem - piešķir VPVV oficiālu statusu, - nodrošina tiesisko elastību alternatīvam tehniskajam risinājumam, - nosaka, ka migrēšanas tiesību akti "zaudē spēku dienā, ko nosaka Padome, […] bet jebkurā gadījumā ne vēlāk kā 2013. gada 31. martā vai, ja […] notiek pāreja uz alternatīvu tehnisko risinājumu, ne vēlāk kā 2013. gada 31. decembrī." 2.6. SIS II tīkls SIS II projekts ietver plaša pārklājuma komunikāciju tīkla nodrošināšanu, kas atbilst pieejamības, drošības, ģeogrāfiskā pārklājuma un pakalpojumu līmeņa prasībām, lai tādējādi valstu sistēmas un centrālā sistēma varētu savstarpēji sazināties. Maija beigās Komisija pieņēma lēmumu uz laiku apturēt rezerves lokālās valstu saskarnes. Šīs rezerves vietnes nav obligātas. Ņemot vērā jaunā projekta laika grafiku, tādējādi uz tīkla izmaksu rēķina varētu ietaupīt finanšu līdzekļus. Dalībvalstis tika informētas par šo soli. Vēlāk, pirms darbības uzsākšanas vietnes tiks atkārtoti aktivizētas. Šajā pārskata periodā savlaicīgi un atvēlētā budžeta ietvaros tika sekmīgi izveidoti SIS II s-TESTA pieslēgumi Bulgārijai. 2.7. Darbības pārvaldība Pārejas posmā starp SIS II darbības uzsākšanu un aģentūras izveidi lielapjoma IT sistēmu ilgtermiņa darbības pārvaldībai brīvības, drošības un tiesiskuma telpā (tostarp SIS II ) par SIS II darbības pārvaldību būs atbildīga Komisija. Sagatavošanās pasākumi, lai uz diviem gadiem pagarinātu līgumu ar Francijas iestādēm par infrastruktūru un birojiem, ir beigu posmā[7]. Pakalpojumu līguma par darbā pieņemšanu un apmācību ietvaros Francijas iestādes ir pieņēmušas darbiniekus Komisijas izstrādāto sistēmu ekspluatācijai. Būtiska prioritāte ir pabeigt sarunas ar Franciju par līgumisko satvaru, kas aptvertu darbības uzdevumus pārejas posmā. Turpmāka prioritāte ir mēģināt vienoties ar Franciju par deleģēšanas kārtību izstrādes turpināšanai, pamatojoties uz SIS 1+RE risinājumu, ja šāds risinājums būtu vajadzīgs. Sākotnējie priekšlikumi tiesību aktu kopumam par IT aģentūras izveidi [8] tika 2010. gada martā aizstāti ar pārskatītu priekšlikumu[9] regulai, ņemot vērā izmaiņas, kādas tika ieviestas ar Lisabonas līgumu. Padomes un Eiropas Parlamenta sagatavošanas struktūrās pašlaik notiek šo priekšlikumu apspriešana nolūkā tos pieņemt līdz 2010. gada beigām. 2.8. Drošība un datu aizsardzība Ņemot vērā dažu dalībvalstu izvirzītos jautājumus, Komisija veica pētījumu par piekļuvi nešifrētiem datiem, kas var notikt vienīgi tīkla vadības centra Bratislavā drošajā vidē. Tika noteikti vairāki scenāriji, un par tiem notika apspriešanās ar dalībvalstīm. Starp variantiem tika minēts vēl viens šifrēšanas līmenis, kā arī papildu organizatorisku pasākumu kopums. Plašs konsenss starp dalībvalstīm par piemērotāko scenāriju netika panākts. Tika atzīmēts, ka vēl viena šifrēšanas līmeņa ieviešana būtu gan dārga, gan laikietilpīga. Turklāt būtu nepieciešams apsvērt iespējamo ietekmi uz tīkla stabilitāti un veiktspēju. Komisija sarīkoja divus dalībvalstu ekspertu apmeklējumus tīkla vadības centrā. Eksperti atzinīgi novērtēja centra iekšējo organizāciju un drošību un izteica dažus ieteikumus. Komisija rūpīgi sekos šo ieteikumu īstenošanai un vajadzības gadījumā rīkos papildu apspriešanos. Komisija 2010. gada 4. maijā pieņēma SIS II drošības plānu, kas aptvers SIS II drošību pārejas periodā, līdz tiks izveidota IT aģentūra[10]. 3. Pārvaldība 3.1. Finansiālas sekas Pārskata perioda beigās Komisijas kopējās budžeta saistības SIS II projekta sakarā kopš 2002. gada bija EUR 93 987 003. Attiecīgie līgumi ir par priekšizpēti, pašas centrālās SIS II izstrādi, atbalstu un kvalitātes nodrošināšanu, SIS II tīklu, sagatavošanos darbības pārvaldībai Strasbūrā, drošību, biometrijas sagatavošanas darbiem un komunikāciju. No minētās summas laikposmā no 2002. gada līdz 2010. gada jūnija beigām reāli izmaksāti ir EUR 55 574 168. Galvenās izdevumu jomas bija izstrāde (EUR 26 500 816), tīkls (EUR 16 012 711) un atbalsts un kvalitātes nodrošināšana (EUR 7 192 480). Tā kā ir panākta vienošanās par dalībvalstu galīgajām sistēmas darbības prasībām, Komisija sāk sarunas ar galveno izstrādātāju nolūkā iegūt precīzus aprēķinus par nepieciešamā papildu darba izmaksām, lai pabeigtu projektu, un noteikt attiecīgos līguma aspektus. Tas ļaus sīki izstrādāt budžetu laikposmam līdz sistēmas darbības sākšanai, kuru jāiesniedz TI Padomei, vēlākais, līdz 2010. gada oktobrim. Budžeta izpilde | No 2002. gada līdz 2010. gada jūnijam | No 2010. gada janvāra līdz 2009. gada jūnijam | Saistības | Maksājumi | Saistības | Maksājumi | Izstrāde | 43 175 733 | 26 500 816 | 0 | 2 240 213 | Atbalsts un kvalitātes nodrošināšana | 9 399 894 | 7 192 480 | 722 836 | 900 547 | Tīkls | 32 375 954 | 16 012 711 | 5 421 281 | 1 413 447 | Darbības pārvaldības sagatavošana | 6 124 038 | 4 528 421 | 40 425 | 709 493 | Drošība. | 869 275 | 217 712 | 0 | 73 803 | Pētījumi/ konsultēšanās | 940 481 | 921 611 | 20 650 | 26 516 | Informācijas kampaņa | 33 373 | 33 373 | 0 | 0 | Ekspertu komandējumu izmaksas | 1 053 380 | 152 171 | 77 930 | 39 640 | Pārējie | 14 874 | 14 874 | 0 | 0 | KOPĀ: | 93 987 003 | 55 574 168 | 6 283 122 | 5 403 657 | Periodā, uz kuru attiecas šis ziņojums, soda nauda EUR 390 000 apmērā, kas tika piemērota galvenajam izstrādātajam par to, ka tas nespēja veikt SIS II operatīvās sistēmas testus 2008. gada decembrī, tika kompensēta ar citiem projekta izdevumu maksājumiem. 3.2. Projekta vadība 3.2.1. Vispārējā programmu vadības valde (VPVV) Viena no šā pārskata perioda būtiskajām iezīmēm bija partnerība, kas izpaudās VPVV darbībā. Ar 2010. gada 3. jūnijā pieņemtajām divām Padomes regulām par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) , kas stājās spēkā 2010. gada 25. jūnijā, ir oficiāli noteikts VPVV statuss. Šajā pārskata periodā VPVV neformālā sastāvā tikās divdesmit vienu reizi. 3.2.2. SISVIS komiteja (SIS II) SIS II izstrādē Komisijai palīdz SISVIS komiteja. Laikposmā no 2010. gada janvāra līdz 2010. gada jūnijam notika piecas SISVIS komitejas sanāksmes par SIS II jautājumiem. Papildus regulārām SISVIS komitejas sanāksmēm tika rīkotas komitejas darba grupas un darbsemināri, iesaistot dalībvalstu ekspertus, lai apspriestu detalizētus tehniskos jautājumus. Šajās sanāksmēs galvenā uzmanība parasti tiek pievērsta jautājumiem saistībā ar konkrētiem projekta mērķiem. - „Testu konsultatīvā grupa” (TAG) sniedz SISVIS komitejai atzinumu par jautājumiem saistībā ar testu struktūru, īstenošanu un interpretāciju. Šajā pārskata periodā šī grupa tikās septiņas reizes. - „Izmaiņu pārvaldības padome” (CMB) konsultē par ziņoto problēmu klasifikāciju, kvalifikāciju un labojumu iespējamo ietekmi. Šī darba grupa, kas sniedz ziņojumus arī SISVIS komitejai, šajā pārskata periodā tikās sešas reizes. - Šajā periodā tika sarīkoti divi SIS II migrēšanas darbsemināri, lai sniegtu padomus SISVIS komitejai un veiktu pasākumus šajā būtiskajā jomā. 3.2.3. Plānošana un koordinācija valsts līmenī SISVIS komitejas ietvaros ir izveidota darba grupa, kuras sastāvā ir dalībvalstu un lietotāju projektu vadītāji. Valstu projektu vadītāju sanāksmju mērķis ir risināt jautājumus saistībā ar detalizētu plānošanu, riskiem un darbībām centrālā projekta un valstu projektu līmenī. Šajā pārskata periodā notika četras valstu projektu vadītāju sanāksmes. 3.2.4. Padome Komisija piedalās to Padomes sagatavošanas struktūru sanāksmēs, kas ir atbildīgas par Šengenas Informācijas sistēmu, un visās Ministru padomes sanāksmēs, kurās tiek izskatīti SIS II jautājumi. Šajā sakarā Komisija sniedza mutiskus ziņojumus par SIS II projekta virzību, ar to saistītajiem riskiem un paredzētajiem turpmākajiem pasākumiem. 3.2.5. Eiropas Parlaments Visu periodu Eiropas Parlaments cieši uzraudzīja šā projekta virzību. Tāpat domājams, ka Budžeta komisijas paziņojumiem "paturēt migrēšanai uz SIS II piešķirtos līdzekļus rezervē līdz brīdim, kamēr tests ir sekmīgs un ir veikta visaptveroša revīzija" tiks veikti pēcpasākumi 2011. gada budžeta procedūrā. Komisija turpināja sniegt Eiropas Parlamentam informāciju par situāciju SIS II jomā – regulāri notika divpusējas sanāksmes ar EP deputātiem, pēc katras TI Padomes sanāksmes 2010. gada pirmajā pusgadā komisāre Malmstrēma nosūtīja vēstuli Eiropas Parlamenta LIBE komitejas priekšsēdētājam (un ziņotājiem). LIBE komitejā tika sarīkotas prezentācijas par situāciju SIS II jomā, tas notika 10. maijā. Visbeidzot, Komisija iesniedza atbildes uz diviem Parlamenta jautājumiem par SIS II . 4. PRIORITāTES NāKAMAJā PāRSKATA PERIODā - Pabeigt sarunas ar galveno izstrādātāju nolūkā nodrošināt precizēto prasību līgumiskos aspektus. - Vēlākais, līdz TI Padomes sanāksmei oktobrī sagatavot visaptverošu globālu laika grafiku un sīki izstrādātu budžetu projekta pabeigšanai (ņemot vērā iepriekš minētās sarunas par līgumu). - Ieviest galīgās prasības darbības sākšanai, par kurām vienojušās dalībvalstis. - Izstrādāt testu kampaņu precizētajām prasībām. - Sagatavoties darbības sākšanai. - Turpināt darbu, lai sagatavotu darbības pārvaldību, tostarp veikt pēcpasākumus sarunām par IT aģentūras paketi un veikt iekšēju sagatavošanos minētās aģentūras izveidei. 5. Secinājumi Šajā pārskata periodā vairāki būtiski aspekti deva projektam pozitīvu ievirzi. Galvenokārt tas bija pirmā stūrakmens testa sekmīgs iznākums, kas ļāva pavirzīties uz priekšu vairākās jomās, kā arī tas, ka TI Padome 23. aprīlī apstiprināja, ka SIS II izstrāde tiks turpināta, pamatojoties uz pašreizējo SIS II projektu. To atbalstīja, 3. jūnijā pieņemot divas regulas, ar kurām tika grozīts darbības uzsākšanas termiņš. Turklāt tika panākts progress saistībā ar tādām ieilgušām problēmām kā caur tīkla vadības centru ejošo datu drošība. Šā centra apmeklējuma laikā dalībvalstu ekspertiem tika sekmīgi nodemonstrēti izveidotie vispusīgie riska mazināšanas pasākumi. Turklāt Padome aicināja Komisiju kopā ar dalībvalstīm ātri noteikt galīgo variantu sistēmas prasībām SIS darbības uzsākšanai. Šajā pārskata periodā notika intensīva, produktīva sadarbība konstruktīvā gaisotnē, kuras ietvaros Komisijas un dalībvalstu eksperti precizēja prasības darbības uzsākšanai. Liela daļa detalizētās apspriešanās šā pasākuma ietvaros notika Vispārējā programmu vadības valdē, kurai ar iepriekš minētajām regulām tika noteikts oficiāls statuss. Paredzēts, ka, atjauninot prasības, tiks panākts progress attiecībā uz SIS II darbības sākšanu, tostarp otrā stūrakmens tests tiks iekļauts testu kopumā, kas noteikts SIS II projekta izstrādes racionalizēšanai. TI Padome arī pieprasīja jaunu globālu laika grafiku un sīki izstrādātu budžeta tāmi. Padomes sanāksmē jūnijā Komisija norādīja, ka detalizētas sarunas ar galveno izstrādātāju turpināsies visu vasaru, lai projekta līgumā iekļautu precizētās prasības. Šā procesa rezultāts sagaidāms TI Padomes sanāksmē 2010. gada oktobrī. I pielikums SISVIS komitejas ( SIS II ) un darba grupas sanāksmes a) Sanāksmes, kas notika pārskata periodā 2010. gada JANVĀRIS | 14. | Izmaiņu pārvaldības padome | 5., 14., 21., 28. | SIS II Vispārējā programmu vadības valde | 7., 14., 21. | Testu konsultatīvā grupa | 2010. gada FEBRUĀRIS | 2., 11., 23., 26. | SIS II Vispārējā programmu vadības valde | 24. | Dalībvalstu projektu vadītāju sanāksme | 25. | Izmaiņu pārvaldības padome | 24. | SISVIS komiteja (SIS II tehniskā komiteja) | 20. | SISVIS komiteja (SIRENE) | 4., 25. | Testu konsultatīvā grupa | 2010. gada MARTS | 3., 10., 23., 25. | SIS II Vispārējā programmu vadības valde | 24. | Dalībvalstu projektu vadītāju sanāksme | 24. | SISVIS komiteja (SIS II tehniskā komiteja) | 4., 11. | Testu konsultatīvā grupa | 2010. gada APRĪLIS | 6., 21. | SIS II Vispārējā programmu vadības valde | 14. | SISVIS komiteja (SIS II tehniskā komiteja) | 28. | Izmaiņu pārvaldības padome | 2010. gada MAIJS | 12., 18., 25. | SIS II Vispārējā programmu vadības valde | 26. | SISVIS komiteja (SIS II tehniskā komiteja) | 26. | Dalībvalstu projektu vadītāju sanāksme | 25./25. | Migrēšanas seminārs / Izmaiņu pārvaldības padome | 2010. gada JŪNIJS | 2., 9., 15., 23. | SIS II Vispārējā programmu vadības valde | 26. | Izmaiņu pārvaldības padome / Migrēšanas seminārs | b) Turpmākā pārskata periodā ieplānotās sanāksmes 2010. gada JŪLIJS | 6., 14., 28. | SIS II Vispārējā programmu vadības valde | 15. | Izmaiņu pārvaldības padome | 15. | Dalībvalstu projektu vadītāju sanāksme | 15. | SISVIS komiteja (SIS II tehniskā komiteja) | 1.,8., 15., 22., 29. | Testu konsultatīvā grupa | 2010. gada AUGUSTS | 4., 11., 18., 25. | SIS II Vispārējā programmu vadības valde | 5., 12., 19., 26. | Testu konsultatīvā grupa | 2010. gada SEPTEMBRIS | 1., 8., 15., 22., 29. | SIS II Vispārējā programmu vadības valde | 22. | SISVIS komiteja (SIS II tehniskā komiteja) | 22. | Dalībvalstu projektu vadītāju sanāksme | 23. | Izmaiņu pārvaldības padome | 2., 9., 16., 23., 30. | Testu konsultatīvā grupa | 2010. gada OKTOBRIS | 21. | Izmaiņu pārvaldības padome | 20. | Dalībvalstu projektu vadītāju sanāksme | 20. | SISVIS komiteja (SIS II tehniskā komiteja) | 27. | SISVIS komiteja (SIRENE) | 7., 14., 21., 28. | Testu konsultatīvā grupa | 6., 13., 20., 27. | SIS II Vispārējā programmu vadības valde | 2010. gada NOVEMBRIS | 3., 10., 17., 24. | SIS II Vispārējā programmu vadības valde | 18. | Dalībvalstu projektu vadītāju sanāksme | 18. | SISVIS komiteja (SIS II tehniskā komiteja) | 17. | Izmaiņu pārvaldības padome / Migrēšanas seminārs | 4., 11., 18., 25. | Testu konsultatīvā grupa | 2010. gada DECEMBRIS | 1.,8., 15., 22. | SIS II Vispārējā programmu vadības valde | 16. | Dalībvalstu projektu vadītāju sanāksme | 16. | SISVIS komiteja (SIS II tehniskā komiteja) | 14. | Migrēšanas seminārs / Izmaiņu pārvaldības padome | 2., 9., 16. | Testu konsultatīvā grupa | [1] Komisijas dienestu darba dokuments - Ziņojums par otrās paaudzes Šengenas informācijas sistēmas (SIS II) izstrādes finanšu un līgumiskajiem aspektiem, Briselē, SEC (2010) 436. [2] Padomes Regula (ES) Nr. 541/2010, ar kuru groza Regulu (EK) Nr. 1104/2008 par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) , un Padomes Regula (ES) Nr. 542/2010, ar kuru groza Lēmumu 2008/839/TI šajā pašā jautājumā. [3] Padomes 2008. gada 24. oktobra Regula (EK) Nr. 1104/2008 par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) , OV L 299, 8.11.2008., 1. lpp. [4] Padomes 2008. gada 24. oktobra Lēmums 2008/839/TI par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) , OV L 299, 8.11.2008., 43. lpp. [5] OV L 155, 22.6.2010., 19. lpp. [6] OV L 155, 22.6.2010., 23. lpp. [7] Centrālā SIS II un VIS sistēma fiziski atrodas Strasbūrā, bet rezerves sistēma ir izvietota netālu no Zalcburgas Austrijā. Saskaņā ar SIS II juridiskajiem instrumentiem pirms šā ziņojuma perioda Komisija ir jau noslēgusi pakalpojumu līgumus par infrastruktūru, darbā pieņemšanu un apmācību nolūkā darbības pārvaldības uzdevumus deleģēt Francijas iestādēm. [8] Pieņēmusi Komisija 24.6.2009. [9] Priekšlikums Eiropas Parlamenta un Padomes Regulai (COM/2010/93 galīgā redakcija, 19.3.2010.) [10] Komisijas Lēmums ( 2010. gada 4. maijs) par drošības plānu Centrālajai SIS II un sakaru infrastruktūrai (2010/261/ES)